**Švietimo, mokslo ir sporto ministerija skelbia konkursą užsienio lietuvių neformaliojo lituanistinio švietimo ir sporto projektams finansuoti 2022 metais**

# Konkurso tikslas - skatinti užsienio lietuvius mokytis lietuvių kalbos, Lietuvos valstybės istorijos, kultūros, pažinti Lietuvos dabartį, taip pat sudaryti sąlygas saviraiškai lietuvių kalba, stiprinti ir puoselėti lietuvybę, telkti lietuvių bendruomenes užsienyje įsitraukti į sveikatą stiprinančią ir jų fizinį aktyvumą didinančią veiklą.

2022 m. bus skelbiami du konkursai: pirmas - dabar, antras – pavasarį.

**Paraiškų teikėjus prašome dėl Covid-19 plitimo grėsmės įvertinti projektų įgyvendinimo galimybes ir numatyti veiklas, atitinkančias esamą situaciją.** Siūlome:

1. Pirmojo konkurso veiklas pradėti vykdyti ne anksčiau kaip **2022 m. vasario 5 d.**
2. Jeigu planuojate organizuoti kontaktines vaikų/jaunimo stovyklas/mainus, vaikų/jaunimo edukacines-pažintines programas Lietuvoje ir užsienyje, jas numatyti įgyvendinti **iki 2022 m. rugsėjo 1 d.**

# Konkursui pateikiamos atskiros paraiškos užsienio lietuvių neformaliajam lituanistiniam švietimui ir / ar užsienio lietuvių sportui finansuoti.

1. Lituanistinės mokyklos ir kitos užsienyje registruotos švietimo įstaigos, kurios vykdo užsienio lietuvių neformalųjį lituanistinį švietimą ir yra registruotos Lietuvos švietimo ir mokslo įstaigų registre, ar jas vienijančios organizacijos kviečiamos teikti projektus šioms veikloms įgyvendinti:
2. Projekto teikėjo bendradarbiavimas su kitomis lituanistinėmis mokyklomis ir (ar) užsienio ir (ar) Lietuvos Respublikos švietimo įstaigomis;
3. Lituanistinės mokyklos veikla, skatinanti mokinių motyvaciją mokytis lituanistinėje mokykloje (nuotoliniai ar kontaktiniai (leidus epidemiologinei situacijai) renginiai ir kt.);
4. Mokytojų, užsienio lietuvių bendruomenių Švietimo tarybų atstovų kvalifikacijos tobulinimas.
5. Metodinės ir mokomosios medžiagos, tautinės atributikos, mokymo ir kitų priemonių įsigijimas. Skiriant lėšas metodinės ir mokomosios medžiagos, tautinės atributikos, mokymo ir kitoms priemonėms įsigyti, pirmenybė teikiama pradedančioms veiklą lituanistinėms mokykloms, kurios veikia ne ilgiau kaip vienus metus**. Paraiškoje būtina pateikti preliminarų planuojamų įsigyti priemonių, tarp jų ir pratybų sąsiuvinių bei kanceliarinių prekių, sąrašą.**

Pratybų sąsiuviniams ir kanceliarinėms prekėms įsigyti gali būti skiriamas šis finansavimas:

|  |  |
| --- | --- |
| Mokyklos mokinių skaičius | Skiriama ne daugiau kaip (Eur) |
| Iki 50 | 100 |
| 51-150 | 200 |
| 151 ir daugiau | 300 |

**Atkreipiame dėmesį – virtualios mokymosi aplinkos (Edukos, Emos ir kt. elektroninių mokymosi aplinkų) įsigijimo 2022 metams tvarka keičiama. Šių licencijų įsigijimą centralizuotai vykdys Lituanistinių mokyklų asociacija. Informacija dėl šių licencijų įsigijimo bus išsiųsta atskirai.**

1. Užsienio lietuvių organizacijos kviečiamos teikti projektus šioms veikloms įgyvendinti:

1. Projekto teikėjo bendradarbiavimas su Lietuvos Respublikos sporto organizacijomis;

2. Sportavimo ir kitų priemonių įsigijimas;

3. Trenerių, fizinio aktyvumo specialistų, užsienio lietuvių bendruomenių Sporto tarybų atstovų kvalifikacijos tobulinimas.

Finansuojant pateiktus neformaliojo lituanistinio švietimo ir sportoprojektus prioritetas teikiamas:

1. metodinės ir mokomosios medžiagos, mokymo ir kitų priemonių įsigijimui.

2) sportavimo ir kitų priemonių įsigijimui;

3) projektams, turintiems papildomus finansavimo šaltinius.

Vertinant projektus atsižvelgiama į šiuos kriterijus, ar:

1. projekto paraiška atitinka jai nustatytus reikalavimus;

2. realus projekto tikslas;

3. aiškūs projekto uždaviniai;

4. sprendžiamos aktualiausios užsienio lietuvių neformaliojo lituanistinio švietimo ir sporto problemos;

5. pakankama projekto teikėjų kvalifikacija ir patirtis;

6. racionalus laiko, finansinių ir žmogiškųjų išteklių planavimas;

7. projekto biudžetas yra tikslus, realus, subalansuotas ir pagrįstas;

8. yra išliekamoji vertė ir galimas projekto tęstinumas.

Projekto teikėjas **iki 2022 m. sausio 2 d. įskaitytinai** (Lietuvos laiku) **elektroninio pašto adresu** daiva.zemguliene@smm.ltpateikia:

1. užpildytą projekto paraišką pagal pateiktą projekto paraiškos formą **(PDF formatu su parašais ir Word formatu)**;

2. jeigu yra kitų finansavimo šaltinių, dokumentus, patvirtinančius teikiamą finansavimą;

3. projekto vadovo gyvenimo aprašymą (*Curriculum Vitae*);

4. juridinio asmens registracijos pažymėjimą.

Pageidautina, kad projekto teikėjas ar juridinis asmuo, atsakingas už projekto teikėjo finansinę veiklą, turėtų banko sąskaitą eurais.

Projektų konkurso tvarkos aprašą ir paraiškos formą galima rasti Švietimo, mokslo ir sporto ministerijos internetinio puslapio skyrelyje [www.smm.lt/naujienos/konkursai/kiti](http://www.smm.lt/naujienos/konkursai/kiti) konkursai.

Iškilus klausimams kreiptis tel. (8-5) 219 1184 ir el. p. daiva.zemguliene@smm.lt